  Майя Бывальцева Удмурт кырӟанъя «Элькуновидение 2019» вожвылъяськонэ куриськонъёсты сётоныны дыр одӥг арня пала кылиз. Туннэ нуналлы вить куриськон вуиз. Со сярысь ивортодэтъя «Удмуртия» агентстволы конкурсэз огез радъясь Светлана Пикулева ивортӥз. Каллен вуо. Али витез пусъемын. Котьку сямен, берпуметӥ нуналэз возьмало Светлана Пикулева, «Элькуновидение» вожвылъяськонэз огез радъясьВожвылъяськонэ пыриськыны куриськонъёс та дырлы сётӥзы: Кияса ёрос - «Чильтэр» ансамбль («Гуртын будэмын» кырӟан, кылъёсыз но крезьгурез Ольга Танаевалэн; Можга ёрос –«Алача» ансамбль («Дауръёсын мед улоз» кырӟан, кылъёсыз Римма Рыловалэн, крезьгурез Александр Андреевлэн); Кез ёрос – Юлия Третьякова («Яратон» кырӟан, кылъёсыз но крезьгурез Сергей Ефремовлэн); Пичи Пурга ёрос – «Акцент» группа («Сӥзьыл пала» кырӟан, кылъёсыз Сергей Сосновлэн, крезьгурез Эдуард Мираевлэн); Алнаш ёрос – «Сябась» ансамбль («Тонэн сяськая улонэ» кырӟан, кылъёсыз Любовь Ганьковалэн, крезьгурез Александр Галеевлэн. Тодэ вайытом, куриськонъёсты басьтон 30-тӥ куарусёнозь кыстӥськоз. Коньывуонлэн нырысетӥ шутэтскон нуналъёсаз «Элькуновиденилэн» быръён люкетэз ортчоз. Со пыр потэмъёс асьсэлэсь быгатонлыкъёссэс сцена вылын возьматозы 19-тӥ коньывуонэ. Йылпумъян люкетэз 2-тӥ шуркынмонэ «Удмуртия» телеканаллэн меӵак эфираз ортчоз. Пусъём,удмурт кырӟанъя «Элькуновидение 2019» вожвылъяськон таяз арын тямысэтӥез луоз ни.  Тодэ вайытом, кылем арын сцена вылэ 21 кырӟасьёс но коллективъёс потазы, вожвылъяськонын Дэбес ёросысь Артемий Гаврилов вормиз. Тегъёс: Лулчеберет Ижкар Удмуртия удмуртъёс кырӟан Элькуновидение  